Anita Page

Anita Pomares, bedre kjent som Anita Page (født 4. august 1910, død 6. september 2008) var en amerikansk skuespiller. Hun var før sin død en av de få gjenlevende skuespillerne som hadde hatt en voksenrolle i en stumfilm. Blant andre stumfilmskuespillere som fortsatt lever i det 21. århundre er Barbara Kent, Dorothy Janis og Miriam Seegar. Anita Page var også den siste gjenlevende som var til stede på den første Oscarprisutdelingen i 1929.

 Filmkarrieren 
Page havnet i filmindustrien via «A Kiss for Cinderella» i 1925. Hun og hennes familie var nære venner med Betty Bronsons familie, og fikk rollen gjennom Betty. Etter noen få og godt mottatte roller ble hun tilbudt en kontrakt med MGM Studios. MGM formet henne til å være deres største stjerne av stumfilmepoken og hun spilte inn filmer med Ramon Navarro og William Haines. Hennes skuespill i «Våre dansende døtre» (1928) med Joan Crawford (hun spilte inn tre filmer med henne) og «The Broadway Melody» (1929) med Bessie Love var noen av periodens største suksesser. Hennes popularitet tillot henne en myk overgang til å bli skuespiller.

Hun var førstedamen til bl.a. Lon Chaney, Buster Keaton, Robert Montgomery og Clark Gable tidlig på 1930-tallet. Hun var en av Hollywoods mest aktive skuespillere. Hun hadde et forhold til Gable i denne perioden. På høyden av sin karriere mottok hun mere post fra fans enn nesten alle andre skuespillerinner, unntaket var Greta Garbo. Hun mottok også flere frierbrev fra Benito Mussolini.

En av hennes beste roller var som den prostituerte Jenny LeGrand i 1932 filmen Skyscraper Souls sammen med Warren William og en ung Maureen O'Sullivan.

 Pensjonstid 
Når hennes kontrakt gikk ut i 1933 overrasket hun Hollywood med å annonsere at hun pensjonerte seg i en alder av 26. Hun spilte inn en film til i Storbritannia i 1936 for så å forlate filmlerretet  og Hollywoods indre sirkel i 60 år. 

I et 2004 intervju med forfatteren Scott Feinberg uttalte hun at det som endte hennes karriere var at hun nektet å gi sextjenester til MGMs produksjonssjef Irving Thalberg som ble støttet av studiosjefen Louis B. Mayer. Hun sa at Mayer samarbeidet med de andre studiosjefene for å svarteliste henne som en ikke samarbeidsvillig skuespillerinne slik at hun ikke kunne finne jobb.

Hun giftet seg med komponisten Nacio Herb Brown samme året, men deres ekteskap ble oppløst et år senere fordi at Browns forrige skilsmisse ikke var i gjennomført før de ble viet.Alternate Film Guide: Anita Page: Anita Page: Q&A with Author Allan Ellenberger 
Hun giftet seg med US Navy Lieutenant Hershel A. House i 1937 og de flyttet til Coronado i California hvor de levde til hans død i 1991. House ble senere admiral. De hadde 2 døtre, LindaKansasCity.com: Silent screen siren Anita Page dies at 98 (nå Linda Sterne)usatoday.com: Silent screen siren Anita Page dies at 98 og Sandra (som døde før sin mor).

Hun returnerte til den store skjermen i 1996 etter 60 års pensjonstilværelse og spilte frem til sin død i flere lavbudsjett skrekkfilmer hvorav flere ennå ikke er ferdige og sluppet.
Filmveteranen Margaret O'Brien var også med i to av dem. I denne perioden flytten hun inn sammen med hennes co-star og regissør Randal Malone i hans Van Nuys, California hjem.

Page satte pris på statusen som «den siste stjernen fra stumfilmepoken» og hun ga flere interjuer og deltok i dokumentarer om epoken. 
Selv om hennes helse ikke var god nok til å være ute offentlig så sluttet hun aldri med å svare på  brev fra fansen.

Anita Page har fått en stjerne på Hollywood Walk of Fame for sin deltagelse i filmindustrien. Stjernen er ved 6116 Hollywood Boulevard.

 Død 
Page sovnet inn 6. september 2008 i Los Angeles i California.

 Filmografi 
 År  Tittel  Rolle  Kommentarer 2008  Frankenstein Rising  Elizabeth Frankenstein  2004  Bob's Night Out  Socialite  Filmet i 1997 2002  The Crawling Brain  Grandma Anita Kroger  2000  Witchcraft XI: Sister's in Blood  Sister Seraphina  1996  Sunset After Dark  ukjent  1936  Hitchhike to Heaven  Claudia Revelle  1933  I Have Lived  Jean St. Clair  The Big Cage  Lilian Langley  Soldiers of the Storm  Natalie  Jungle Bride  Doris Evans  1932  Prosperity  Helen Praskins Warren  Skyscraper Souls  Jenny LeGrande  Night Court  Mary Thomas  Are You Listening?  Sally O'Neil  1931  Under 18  Sophie  Sidewalks of New York  Margie Kelly  Gentleman's Fate  Ruth  The Easiest Way  Peg Murdock Feliki  Reducing  Vivian Truffle  1930  War Nurse  Joy Meadows  Little Accident  Isabel  Our Blushing Brides  Connie Blair  Caught Short  Genevieve Jones  Free and Easy  Elvira Plunkett  1929  Navy Blues  Alice Brown  Speedway  Patricia  Our Modern Maidens  Kentucky Stafford  The Broadway Melody  Queenie Mahoney  The Flying Fleet  Anita Hastings  1928  While the City Sleeps  Myrtle  Våre dansende døtre  Ann 'Annikins'  Telling the World  Chrystal Malone  1926  Love 'Em and Leave 'Em  statist  ikke kreditert 1925  A Kiss for Cinderella  statist  ikke kreditert

 Referanser 

 Eksterne lenker 


 Anita Page Photo Gallery
 Anita Page at Golden Silents
 Guardian Interview with Anita Page
 Photographs of Anita Page
 Anita Page Interview with Author A. Ellenberger
 Anita Page – Obituary

Kategori:Skuespillere fra USA
Kategori:Personer fra New York City